CELEX: E2008C0300
Language: hu
Date: 2008-05-21 00:00:00
Title: Az EFTA Felügyeleti Hatóság határozata 300/08/COL ( 2008. május 21. ) a Norvégia által benyújtott madárinfluenzára vonatkozó készenléti terv jóváhagyásáról

25.9.2008   
            
            
               HU
            
            
               Az Európai Unió Hivatalos Lapja
            
            
               L 257/18
            
         
      AZ EFTA FELÜGYELETI HATÓSÁG HATÁROZATA
   
   300/08/COL
   (2008. május 21.)
   a Norvégia által benyújtott madárinfluenzára vonatkozó készenléti terv jóváhagyásáról
   AZ EFTA FELÜGYELETI HATÓSÁG,
   TEKINTETTEL az Európai Gazdasági Térségről szóló megállapodásra (a továbbiakban: EGT-megállapodás) és különösen annak 109. cikkére és 1. jegyzőkönyvére,
   TEKINTETTEL az EFTA-államok közötti, Felügyeleti Hatóság és Bíróság létrehozásáról szóló megállapodásra és különösen annak 5. cikke (2) bekezdésének d) pontjára, valamint 1. jegyzőkönyvére,
   TEKINTETTEL az EGT-megállapodás I. melléklete I. fejezetének 3.1.5a. pontjában említett jogi aktusra,
   
      a Tanács 2005/94/EK irányelve (2005. december 20.) a madárinfluenza elleni védekezésre irányuló közösségi intézkedésekről és a 92/40/EGK irányelv hatályon kívül helyezéséről,
   
   MIVEL a Tanács 2005/94/EK irányelve 62. cikke (1) bekezdésének megfelelően Norvégia készenléti tervet dolgozott ki, amelyben meghatározza a madárinfluenza kitörése esetén végrehajtandó nemzeti intézkedéseket,
   MIVEL a Tanács 2005/94/EK irányelve 62. cikke (1) bekezdésének megfelelően Norvégia az EFTA Felügyeleti Hatósághoz (a továbbiakban: Hatóság) jóváhagyásra benyújtotta a madárinfluenza kitörésével kapcsolatos készenléti tervét (eseményszám: 449330),
   MIVEL a madárinfluenza kitörésével kapcsolatos norvég készenléti terv angol fordítását 2008. március 31-én benyújtották a Hatósághoz (eseményszám: 471610),
   MIVEL a Hatóság az Európai Közösségek Bizottságával szorosan együttműködve megvizsgálta a madárinfluenza kitörésével kapcsolatos norvég készenléti tervet,
   MIVEL a vizsgálat kimutatta, hogy a Norvégia által benyújtott terv megfelel a Tanács 2005/94/EK irányelvének X. mellékletében megállapított, a madárinfluenza kitörésével kapcsolatos nemzeti készenléti tervek vonatkozásában meghatározott minimum követelményeknek,
   MIVEL a Hatóság 270/08/COL határozatával a munkáját támogató EFTA állat-egészségügyi bizottsághoz utalta az ügyet,
   MIVEL a jelen határozatban meghatározott intézkedések összhangban vannak a Hatóságot támogató EFTA állat-egészségügyi bizottság véleményével,
   ELFOGADTA EZT A HATÁROZATOT:
   
               1.
            
            
               A Norvégia által benyújtott madárinfluenzára vonatkozó készenléti tervet jóváhagyják.
            
         
               2.
            
            
               Ez a határozat 2008. május 21-jén lép hatályba.
            
         
               3.
            
            
               E határozat címzettje Norvégia.
            
         
               4.
            
            
               A határozat angol nyelven hiteles.
            
         
      Kelt Brüsszelben, 2008. május 21-én.
      
         
            az EFTA Felügyeleti Hatóság részéről
         
         Per SANDERUD
         
         
            elnök
         
         Kristján Andri STEFÁNSSON
         
         
            testületi tag